এরই মধ্যে ১৮৬৯ সালের সেপ্টেম্বরে বাসল (Basle)এ কমিউনিস্ট ইন্টারন্যাশনালের একটি কংগ্রেস বসে। এই সময় ছদ্ম বিপ্লববাদের বিপরীতে কংগ্রেসে মার্কস-এঙ্গেলসের চিন্তাধারা প্রাধান্য পায়। এখানে বলা প্রয়োজন, ১৮৬৪ সালের সেপ্টেম্বর মাসের শেষের দিকে লন্ডনের সেন্ট মার্টিন হলে প্রথম কমিউনিস্ট আন্তর্জাতিক সংগঠন ইন্টারন্যাশনাল ওয়ার্কিং ম্যানস এসোসিয়েশন গঠন করা হয়। উক্ত সংগঠনে প্রথমদিকে ব্রিটিশ সংস্কারবাদী ট্রেড ইউনিয়ন সংগঠন, ফ্রেঞ্চ র্যা ডিকেলস ও প্রুধোঁপন্থীরা, ইতালীর মাজিনিপন্থীরা ও রাশিয়ান নৈরাজ্যবাদীরা যুক্ত হন। মার্কসকে তারা সংগঠনের নেতা হিসেবে মেনে নিয়েছিলেন।১৮৭৬ পর্যন্ত প্রথম আন্তর্জাতিকের অস্তিত্ব ছিলো। এরপর দ্বিতীয় আনর্জাতিক গঠন করা হয় ১৮৮৯ সালের জুলাই মাসে।